Ехидна (митология)
Ехидна () в древногръцката митология е полужена, полузмия, отличаваща се със сила и бързина.

Данните за произхода ѝ не са единни. Тя е дъщеря на Форкис и Кето или на Тартар и Гея, а според Епименид е дъщеря на Перант и Стикс.

От нейния брак с Тифон са се родили много чудовища: Химера, лернейската хидра, немейския лъв, орелът, който кълве черния дроб на Прометей, кучетата близнаци Цербер и Орфо и сфинкса в Тива. Въпреки разпространеното схващане, че Ехидна, майката на тези чудовища, също е ужасна на вид, тя е била много красива жена, но от кръста надолу е била змия, отличаваща се с голяма бързина и сила.

В различни варианти на митовете Ехидна е убита от Херкулес, Белерофонт или Едип. Има и версия, според която е убита, докато спи, от стоокия великан Аргус.

Източници 

Древногръцки митични създания
Потомство на Гея